
Fă-mi cântecul un foc aprins, 
din Adevărul veşnic, 
să ardă-n Templul Tău 
nestins, 
ca jertfă şi ca sfeşnic! 
Puterea lui să facă scrum, 
lucrarea râtacirii, 
imprăştiind pe-al vieţii drum, 
mireasma mântuirii! 

Fă-mi cântecul o spadă grea, 
Cuvântul Tău să-l poarte, 
sa-mpartă biruinţa Ta, 
prin lumea cea de moarte; 
să taie-adânc orice păcat, 
şi orice râtăcire, 
croind un drum mai luminat, 
spre har şi mântuire! 

Fă-mi cântecu-nţelept năier, 
pe marea suferinţei, 
să poarte-n orice timp spre 
Cer, 
corabia credinţei! 

Şi s-o păzească liniştit, 
de stânca rătăcirii, 
inaintând desăvârşit, 
spre Ţărmul mântuirii! 

Fă-mi cântecul, spre slava 
Ta, 
să sune tot mai tare, 
mai plin să poată arata, 
iubirea-Ţi arzatoare. 

Şi armonia lui de har, 
s-atragă pe oricine, 
din noaptea chinului amar, 
Isuse lângă Tine! 


